CELEX: 62004TB0113
Language: da
Date: 2007-12-12 00:00:00
Title: Sag T-113/04: Kendelse afsagt af Retten i Første Instans den 12. december 2007 — Atlantic Container Line m.fl. mod Kommissionen (Opfyldelse af en dom fra Retten — godtgørelse af omkostningerne til bankgaranti, som er stillet med henblik på udsættelse med betaling af en af Kommissionen pålagt bøde, der efterfølgende er blevet annulleret af Retten — annullations- og erstatningssøgsmål — Fællesskabets ansvar uden for kontrakt — manglende direkte årsagsforbindelse mellem institutionens uretmæssige adfærd og den påberåbte skade)

8.3.2008   
            
            
               DA
            
            
               Den Europæiske Unions Tidende
            
            
               C 64/38
            
         Kendelse afsagt af Retten i Første Instans den 12. december 2007 — Atlantic Container Line m.fl. mod Kommissionen
   (Sag T-113/04) (1)
   
   (Opfyldelse af en dom fra Retten - godtgørelse af omkostningerne til bankgaranti, som er stillet med henblik på udsættelse med betaling af en af Kommissionen pålagt bøde, der efterfølgende er blevet annulleret af Retten - annullations- og erstatningssøgsmål - Fællesskabets ansvar uden for kontrakt - manglende direkte årsagsforbindelse mellem institutionens uretmæssige adfærd og den påberåbte skade)
   (2008/C 64/62)
   Processprog: engelsk
   Parter
   
      Sagsøgere: Atlantic Container Line AB (Göteborg, Sverige), Transportación Marítima Mexicana SA de CV (Mexico, Mexico); Hanjin Shipping Co. Ltd (Seoul, Sydkorea); Hyundai Merchant Marine Co. Ltd (Seoul); Mediterranean Shipping Co. SA (Genève, Schweiz); Neptune Orient Lines Ltd (Singapore, Singapore); Orient Overseas Container Line (UK) Ltd (Suffolk, Det Forenede Kongerige); P & O Nedlloyd Container Line Ltd (London, Det Forenede Kongerige); og Sea-Land Service, Inc (Jacksonville, Florida, De Forenede Stater) (først ved solicitors J. Pheasant, M. Levitt og K. Nicholson, derefter ved solicitors M. Levitt og K. Nicholson)
   
      Sagsøgt: Kommissionen for De Europæiske Fællesskaber (ved P. Oliver, som befuldmægtiget)
   Sagens genstand
   Dels påstand om annullation af Kommissionens skrivelse af 6. januar 2004, hvorved der meddeltes afslag på tilbagebetaling af de udgifter til bankgarantier, som sagsøgerne havde stillet som følge af de bøder, de var blevet pålagt ved Kommissionens beslutning 1999/243/EF af 16. september 1998 om en procedure i henhold til EF-traktatens artikel 85 og 86 [nu artikel 81 EF og 82 EF] (sag IV/35.134 — Trans-Atlantic Conference Agreement) (EFT 1999 L 95, s. 1), som blev annulleret af Retten ved dom af 30. september 2003, Atlantic Container Line m.fl. mod Kommissionen (forenede sager T-191/98 og T-212/98-T-214/98, Sml. II, s. 3275), dels en påstand om erstatning med henblik på at få disse udgifter til bankgarantier tilbagebetalt.
   Konklusion
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Sagsøgerne betaler sagens omkostninger.
            
         
      (1)  EUT C 118 af 30.4.2004.